Henare PeeniPEENI HENARE (Labour—Tāmaki Makaurau): Ka noho tonu ahau ki roto i Te Reo Māori mō te roanga o taku kōrero hei. Hei tīmatanga kōrero māku Ko te amorangi ki mua ko te hāpai ō ki muri" tāku e mihi atu nei ki a koe e Tutehounuku. Kua whai wāhi te whakaaro o tēnā o tēnā o tātau ki Te Kaihanga hei whakarite i tō tātau nohoanga i te rā nei me te haumaru i ngā manuhiri kua tae mai ki roto i Te Whare Pāremata i te rā nei. Tēnei ka mihi atu ki a koe me te wehi tonu ki tō tātau Kaihanga kia toro mai tana ringa manaaki tana ringa atawhai ki runga i a tātau e koropiko atu nei. "He tātai whetū ki te rangi mau tonu mau tonu mau tonu he tātai tangata ki te whenua ka ngaro noa ngaro noa ngaro noa." Ka kohikohi haere ahau i ngā aituā maha kua wahaina e Te Whare i te rā nei ka tāpae atu ki te tāhūhū o tō tātau Whare. Ka tangi atu ka mihi atu ki ngā mate haere haere haere! Ka whakanuia e tātau Te Iwi Māori i te wahanga o te tau e kīia nei ko Matariki. Ko te whetū ko Puanga ka whakairihia ake rā ki runga i a Ranginui e tū nei ahakoa ka pānui ahau i ngā pukapuka o te nāianei me te kī atu e hia nei ngā whetū o Matariki. Ka whakaaro ake he wā mō te pai he wā anō mō te pōuri nō reira rātau ki a rātau ka whakahokia mai ngā rārangi kōrero ki a tātau e Te Māngai o Te Whare tēnā koe kāti rā tēnā tātau katoa. Ka tautoko atu ahau i ngā kōrero a Te Minita i te tīmatanga o tēnei wahanga i te ata nei. Kua kōrero mai a ia mō ētahi o ngā āhuatanga e pā ana ki tēnei pire e pā ana ki ngā nekehanga katoa o ngā pire pēnei nā e tatū ana i ngā take Tiriti o te wā e tatū ana i ngā nawe o Te Iwi Māori mai i te taenga o Te Pākehā tae noa mai ki tēnei wā. Kua kōrero mai Te Minita mō ētahi o aua āhuatanga hei tīmatanga ake ka whakakao ake i ētahi o ngā kōrero kua kōrerohia mai e Te Minita e pā ana ki ngā mea nei te kōrero ki ngā whakapapa o tātau Te Māori. Kua roa rawa atu ahau e mea atu ana ē ko te mate o te ture ka whakataiapangia Te Māori. Koinā te mate o te ture. Ka kī atu anei ko tetahi Māori me tana taiapa anei ko tetahi Māori me tana taiapa me kaua koe koutou e harirū e whakawhanaunga ana i a kōrua nē? Otirā ki roto i Te Reo Pākehā "overlapping interests". E hoa ko te āhuatanga tērā o Te Māori me kaua koe e kī mai "Aww nō tēnei iwi anahe koe me karo atu koe i te mana me te whakapapa o tō māmā o tō whāea hoki." nē? He raruraru tēnā. Nō reira hāunga rā ko ngā raruraru e pā ana ki te whakapapa o Te Māori me kaua tātau e whakaaro ko te whakapapa o te Māori ko te toto anake kāhore; ko te whakapapa ki te whenua ko te whakapapa ki te moana ko te whakapapa ki ngā wai ki ngā maunga. Me kaua te tangata e pōhēhē ko te whakapapa e pā kau atu ana ki te tangata anake kāhore! Koinā te āhuatanga o Te Māori. Ka kite atu ahau ki roto i te tini o ngā pire pēnei nā ki roto i Te Whare nei tērā raruraru ka piua tonu mai ka piua tonu mai ka piua tonu mai.Nō reira ka mihi atu ahau ki Te Minita me Te Rōpū Whiriwhiri i ngā Take Māori tā te mea ka riro ki Te Minita me taua Komiti Whiriwhiri i ngā Take Māori te mahi nunui ki te āta wetewete i ngā kōrero ki te whiriwhiri ko wai mā ka whai pānga ki tēnei pire ko wai mā ka whai hua ki roto i tēnei pire. Nā he mahi uaua tēnā he mahi uaua tēnā. Ēngari ka whakaaro ake ahau ki ngā kōrero i wahaina mai e Rangitāne ki roto i ngā wā i tū koutou ki mua i te aroaro o Te Taraipiunara. Ko reira tātau kite atu ai i te mana o te whakapapa me te rongoā mō te take e kōrerotia ana e au i tēnei wā. Kai roto katoa i ngā kōrero a ngā mātua a ngā tūpuna i whakakanohi ai i ngā kōrero me ngā mātauranga o ngā mātua tūpuna ki mua i te aroaro o Te Taraipiunara i ō rātau wā. Nō reira kāti ake ko tēnā te kōrero a Te Minita. Hoi anō tāku ki a koutou e ōku rangatira otirā ki a tātau e Te Whare hei whakamāori ake i tērā āhuatanga kia kite atu ai koutou i te rerekētanga o te tū o Te Māori me ngā pire me ngā ture a Te Pākehā. Koinā te rerekētanga. Kāti e ōrite ana tēnei pire ki te nuinga o ngā pire pēnei nā kua kite atu ki roto i tēnei Whare. Ō kāti ko tetahi atu kōrero a te Minita e pā ana ki te "mandate" nē? Te "mana whakahaere"— koinā tetahi kupu mō tērā tūāhuatanga—ā ko reira ka kite atu anō i ētahi o ngā raruraru ka pā ki tēnei kaupapa. He raruraru nui tēnā. Ka kite atu mehemea ka whakaae Te Karauna ka kōrero atu ki tēnei rōpū ēngari kaua ki tēnei rōpū. Ka kōrero atu ki tēnei hapū ēngari kaua ki tēnei hapū. He raruraru tēnā. Ka hoki atu anō au ki tērā kōrero āku e pā ana ki te whakapapa o tāua Te Māori nē? He mea rerekē anō tēnā kāti ki te wahanga tuatahi o te pire. Ka kōrero mai te pire mō ngā whakapapa me te hītori me ngā tūkinotanga a Te Karauna ki a Rangitāne i roto i ngā tau maha kua pahure ake nei. Me kaua tātau e pōhēhē ko aua tūkinotanga ko te patu tangata anake kāhore engari ko te patu mana ko te patu wairua ko te patu i te mauri o ngā iwi o ngā hapū o te rohe rā. Nō reira i roto i te wahanga tuatahi ka kōrero mai rā te pire mō tērā tūāhuatanga. I kite atu ahau i ngā pire katoa e pēnei nā e ōrite ana ki tēnei. I roto i te wahanga tuatahi ka whakairihia ake rā tēnei pire ki roto i te ture i te tāpiritanga tuatoru o te Treaty of Waitangi Act 1975. I kōrero tahi māua ko tōku tuakana mō tērā āhuatanga. Ka whakairihia ake rā koutou ki roto i te tāpiritanga tuatoru o taua pire he mea whakahirahira tēnā. Nō reira e mihi atu ana au ki tērā tūāhuatanga.Kua tata pau hoki te wā ki a au i āianei nā ka tahuri atu ahau ki te wahanga tuarua o te pire. E mea nei tēnei wahanga o te pire ko te "cultural redress" nē? Ko taua wahanga ko ngā mea pai ki a au nei ka taea e koutou te whiriwhiri me pēhea ngā rawa me pēhea ngā taonga kōhuke kei raro i te whenua kei runga anō hoki i te whenua; ko te kōhuke ko ngā minerals nē? Kei raro i te whenua ko ngā mea kei runga i te whenua anō hoki. Ka kite atu ahau ki roto i taua wahanga ka whakahokia atu. Ka taea e koutou te noho ki runga i te poari ki te whakahaere i ngā taonga kei roto i a koutou arā ko Te Awa o Manawatū. Ko ngā rawa kua kōrero atu ahau mō ngā kōhuke me te kī atu he mea pai te mahi ngātahi me ngā poari ā-rohe ngā poari ā-motu me Te Karauna anō hoki mō ngā āhuatanga nei. Ko te mea pai ake ki a au i roto i tēnei āhuatanga e tāpae atu ana ki te kōrero a Alastair Scott ka panoni e koutou. Ka taea e koutou te panoni i ngā ingoa Pākehā o tō koutou ake rohe kia mārama pai ai te katoa ki te whakapapa ki te hītori me te ingoa tika o taua rohe he mea nui tēnā. Nō reira ka mihi atu ahau ki tērā tūāhuatanga.Ko te wahanga whakamutunga o te pire hoi anō ko tētahi atu o ngā raruraru ka puia ake nei ki roto i ngā pire ko te mana hoko tuatahi ko te right of first refusal tērā. Aini tātau koutou ka āta wetewete ka pēhea koutou ki roto i tērā tūāhuatanga. I roto i ngā hēkona whakamutunga o taku tū i te rā nei e mihi atu ana au ki a tātau me te pai hoki ki te kite atu i ēnei tūāhuatanga e tutuki ana e tātau e Te Whare ki mua i te aroaro me te kanohi o ngā kaumātua whānau tamariki mokopuna o Rangitāne. Nō reira ka tū au ki te tautoko i tēnei pire me te āhuatanga o tō tātau noho i te rā nei. Kāti ake rā e Te Whare tēnā koutou tēnā koutou kia ora tātau katoa![I will remain in the Māori language for the duration of my contribution. As a commencement point for me "The leader to the front and workers at the back" that is my tribute to you Tutehounuku. Each one of us has given a thought to our Creator in his considerations of our being seated here today and furthermore to make it safe for the visitors who have arrived within Parliament on this day. I truly acknowledge you and will remain in awe of our Creator and that He extends his hand of care and kindness over us as we bow here. "The starry hosts of heaven abide there forever immutable." I gather up the myriad of the deceased that the House bore here upon its back this day and place them before the ridgepole of our House. I mourn and pay a tribute to the dead depart return farewell! We of Māoridom celebrate the part of the year called Matariki. It is the star Puanga that has been hung up on Sky Father standing before us even though I have read the modern publications and have stated Pleiades is made up of innumerable stars. I reflect and consider that there are good times and there are bad ones so they the dead to themselves and I bring the lines of the contribution back to us; my appreciation to you Mr Assistant Speaker and to us all enough.I endorse the Minister's comments at the beginning of this part this morning. He has spoken to us about some aspects concerning this bill and about all the movements of bills like this one that settle Treaty matters of the moment and Māoridom's grievances from the time Europeans arrived here right up to the present moment. The Minister has mentioned some of those situations to us and as a starting point I gather up some of the contributions he talked to us about these things that relate to our Māori whakapapa. I have been saying for a long time that the problem with the law is that it fences off the Māori. That is the trouble with the law. It will say that here is a Māori with his fence and here is another Māori with his fence and you as an individual and collectively must never shake hands must never get friendly with each other OK? But at the same in English you have "overlapping interests". Mate that is the situation in Māoridom and do not say to me "Aww this belongs solely to this iwi you must avoid the mana and whakapapa of your mother and of your auntie as well." OK? That is a worry. So despite the problems about Māori whakapapa we must never think that it is solely to the blood not at all; whakapapa is to the land sea waters and mountains. One should never mistakenly think that it relates solely to humanity only not at all! That indeed is a Māori attribute. I see that problem in the countless bills like this one being thrown into this House again and again and again.Therefore I really commend the Minister and the Māori Affairs Committee because the onerous task is left to the Minister and the Māori Affairs Committee to critique the commentaries and to determine who indeed has an interest in this bill who gains from the benefits within this bill. Now that is a difficult job a tough one. But I really think about the talk that Rangitāne bore with them on their backs in those times you collectively came before the Tribunal. It was there that we saw the mana of the whakapapa and the remedy for the matter we are discussing at this moment. It is in all the contributions by the parents and grandparents who gave a face to the contributions and knowledge of the ancestral forefathers before the Tribunal in their times. So enough that then is the Minister's statement. Accordingly mine to you my esteemed ones but at the same time to us the House is to put a Māori perspective to that situation so that you can see the difference between how Māori view the situation and Pākehā bills and laws. That is the difference. And so this bill is similar to the majority of bills like this seen in this House. Hold on another statement by the Minister referred to the "mandate" OK? The "mana whakahaere"—another word indeed for that situation—and therein will some of the other problems that relate to this matter be seen. That is a big problem. It can be seen whether the Crown agrees to talk to this group but not to this group. It talks to this hapū but not to this hapū. That is a big problem. And I go back again to that statement of mine about the whakapapa of ours the Māori OK? That is a different thing again so enough and now to the first part of the bill. The bill talks to us about whakapapa and the history and about the violations by the Crown to Rangitāne over the many years that have gone by. We must not think mistakenly that it was just those violations and the killing of a person not at all but rather the assault on the authority spirit and life force of the iwi and hapū of that territory. Therefore in the first part the bill talks about that situation. I have seen in all the bills like this that it is the same. In the first part this bill is elevated in law in schedule 3 of the Treaty of Waitangi Act 1975. My elder colleague and I discussed that situation. You were indeed elevated in schedule 3 of that Act that is just wonderful. Therefore I commend you in that circumstance.The time for me has nearly expired and right now I turn to the second part of the bill. This part of the bill says "cultural redress" OK? The thing in that part that is good for me is the fact that you collectively will be able to determine how to deal with the resources and the treasured minerals under the land and above it as well; the kōhuke the minerals OK? The ones under the land and the ones above it too. I note in that part that the minerals will be returned to you. You will be able to sit on the board to administer properties within your area namely the Manawatū River. In terms of the resources I have spoken to you about the minerals and advocate that working collaboratively with regional and national boards and with the Government as well in regard to these circumstances is a good thing. The aspect in this situation that is far better to me is that it is a provision to the contribution by Alastair Scott that you will amend. You will be able to adapt the English names to your very own region so that the entire whakapapa history is much clearer and the name to that region is the right one that is an important thing. And so I commend that kind of thing. The final part of the bill and indeed one of the problems thrown up in the bills is the right of first refusal te mana hoko tuatahi. Shortly you collectively and us will carefully analyse that kind of situation. In the closing seconds of my rising today I congratulate us and how nice it is to see these kinds of situations being completed by us the House before the faces of elderly ones family children and grandchildren of Rangitāne. Therefore I stand in support of this bill and for the manner of our sitting here today. Salutations and acknowledgments to you collectively and my appreciation to us all!]Bill read a second time."